Official Journal L 323 , 07/12/2001 P. 0001 - 0002



PADOMES REGULA (EK) Nr. 2382/2001 (2001. gada 4. decembris), ar kuru groza Regulu (EK) Nr. 1267/1999, ar ko paredz Pirmspievienošanās struktūrpolitikas programmu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 308. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], ņemot vērā Ekonomikas un sociālo lietu komitejas atzinumu[3], apspriedusies ar Reģionu komiteju, tā kā: (1) Pirmos pasākumus, kas izmanto Kopienas atbalstu saskaņā ar pirmspievienošanās struktūrpolitikas programmu (ISPA), kas izveidota ar Regulu (EK) Nr. 1267/1999[4], Komisija novērtēja un apstiprināja 2000. gada laikā. (2) Daži Regulas (EK) Nr. 1267/1999 noteikumi būtu jāgroza, ņemot vērā pieredzi, kas šajā laikā gūta, novērtējot un apstiprinot pasākumus, kas finansējami saskaņā ar ISPA. (3) Pasākumu līdzfinansējums, jo īpaši kopā ar starptautiskajām finanšu institūcijām, un privāts finansējums, ir svarīgi elementi ISPA darbībā. Dažos gadījumos tā ir nepieciešamība izmantot citus finansējuma avotus, kas nav Kopienas atbalsts, lai saņēmējvalsts varētu līdzfinansēt pasākumus, kas pilnīgi saskan ar ISPA atbilstības nosacījumiem un mērķiem. (4) Lai pieļautu vai veicinātu līdzfinansējumu kopā ar starptautiskajām finanšu institūcijām un/vai privātiem avotiem, ir jāparedz, ka, izvērtējot katru gadījumu atsevišķi, ir iespēja atkāpties no vispārējiem noteikumiem par dalību piedāvājumu konkursos un līgumos, ko līdzfinansē saskaņā ar ISPA. (5) Saskaņā ar 114. panta 2. punktu 1977. gada 21. decembra Finanšu regulā, ko piemēro Eiropas Kopienu vispārējam budžetam[5], izņēmuma gadījumos un pienācīgi to pamatojot, var pieļaut trešu valstu personu dalību piedāvājumu konkursos, ievērojot īpašus nosacījumus pamata tiesību aktos par sadarbību un attiecīgas pilnvarojuma procedūras. Regula (EK) Nr. 1267/1999 ir šāds pamata tiesību akts. (6) Šajā sakarā būtu lietderīgi ņemt vērā dažus noteikumus, kas piemērojami saskaņā ar Phare programmu, kas izveidota ar Regulu (EEK) Nr. 3906/89[6] par ekonomisko palīdzību atsevišķām Centrāleiropas un Austrumeiropas valstīm. (7) Ir vajadzīga precīzāka atbilstīgu izdevumu definīcija, lai būtu iespējams ISPA pasākumu līdzfinansējums, izmantojot citus ārējas palīdzības avotus. (8) Regulas (EK) Nr. 1267/1999 noteikumi cita starpā būtu jāpielāgo, lai ņemtu vērā Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību[7]. (9) Līgums šīs regulas pieņemšanai neparedz citas pilnvaras nekā tās, kas paredzētas 308. pantā, IR PIEŅĒMUSI ŠO REGULU. 1. pants Regulu (EK) Nr. 1267/1999 groza šādi: 1. Iekļauj šādu pantu: "6.a pants Līgumtiesību piešķiršana 1. Attiecībā uz pasākumiem, kam Kopiena ir vienīgais ārējas palīdzības avots, visas dalībvalstu un 1. panta 1. punkta otrajā daļā minēto valstu fiziskās un juridiskās personas ar vienlīdzīgiem nosacījumiem var piedalīties piedāvājumu konkursos un līgumos. 2. Panta 1. punkts attiecas arī uz līdzfinansējumu. Tomēr līdzfinansējuma gadījumā trešo valstu līdzdalību piedāvājumu konkursos un līgumos var atļaut Komisija, izvērtējot katru gadījumu atsevišķi." 2. Regulas 7. pantam pievieno šādu punktu: "8. Ja kāds pasākums tiek līdzfinansēts kopā ar starptautiskajām finanšu institūcijām, šā pasākuma kopējo atbilstīgo izdevumu aprēķinam var izmantot izdevumus, kas atbilst 7. punktā paredzētajiem atbilstības noteikumiem, bet veikti saskaņā ar procedūrām, kas piemērojamas ārējiem finansējuma avotiem, kuri nav Kopienas palīdzība, un kurus sedz šīs finanšu institūcijas." 3. Regulas 14. pantā 1., 2. un 3. punktu aizstāj ar šādiem punktiem: "1. Komisijai palīdz komiteja, kurā ir dalībvalstu pārstāvji un kuras priekšsēdētājs ir Komisijas pārstāvis (turpmāk - "Komiteja"). Eiropas Investīciju banka ieceļ pārstāvi bez balsstiesībām. 2. Ja ir atsauce uz šo punktu, piemēro Lēmuma 1999/468/EK 4. un 7. pantu. 3. Lēmuma 1999/468/EK 4. panta 3. punktā paredzētais laika posms ir viens mēnesis." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 4. decembrī Padomes vārdā - priekšsēdētājs D. REYNDERS [1] OV C 180 E, 26.6.2001., 197. lpp. [2] 2001. gada 20. septembra Atzinums (Oficiālajā Vēstnesī vēl nav publicēts). [3] OV C 221, 7.8.2001., 166. lpp. [4] OV L 161, 26.6.1999., 73. lpp. [5] OV L 356, 31.12.1977., 1. lpp. Regulā jaunākie grozījumi izdarīti ar Regulu (EK, EOTK, Euratom) Nr. 2673/1999 (OV L 326, 18.12.1999., 1. lpp.). [6] OV L 375, 23.12.1989., 11. lpp. Regulā jaunākie grozījumi izdarīti ar Regulu (EK) Nr. 2666/2000 (OV L 306, 7.12.2000., 1. lpp.). [7] OV L 184, 17.7.1999., 23. lpp.